text: দ্য বর্ডার একটি আসন্ন বাংলাদেশী নাট্য চলচ্চিত্র। এটি পরিচালনা করেছেন সৈকত নাসির। সৈকত নাসির ও আসাদ জামান যৌথভাবে চলচ্চিত্রটির কাহিনি রচনা করেছেন। আসাদ জামান গল্প অনুযায়ী চিত্রনাট্য ও সংলাপ রচনা করেন। চলচ্চিত্রটি প্রযোজনা করেছে ম্যাক্সিমাম এন্টারটেইনমেন্ট। চলচ্চিত্রটির গল্প বাংলাদেশের সীমান্ত অঞ্চলের মানুষের জীবনযাপন এবং সীমান্তের বিভিন্ন অবৈধ ব্যবসা নিয়ে রচিত। মূল চরিত্রসমূহে অভিনয় করেছেন অধরা খান, আশীষ খন্দকার, রাশেদ মামুন অপু, সাঞ্জু জন, রুমান রুনি, সুমন ফারুক, মৌমিতা মৌ, হারুন রশিদ ও বিলাস খান প্রমুখ।  শুরুতে ২০২০ সালের সেপ্টেম্বরে বাংলাদেশের কসবা সীমান্তে চিত্রগ্রহণের পরিকল্পনা থাকলেও ২০২০ সালের ১০ অক্টোবর হতে ঢাকা, ধামরাই ও যশোরে এটির চিত্রধারণ করা হয়। ১০ নভেম্বর স্টুডিও অভ্যন্তরে চিত্রায়নের মাধ্যমে চিত্রগ্রহণ সম্পন্ন হয়। চলচ্চিত্রটি মুক্তির অপেক্ষাধীন।
  
  গল্পসূত্র 
  দ্য বর্ডার গল্প নির্ভর কাহিনিচিত্র। চলচ্চিত্রে বাংলাদেশের সীমান্ত অঞ্চলের বসবাসকারী জনগোষ্টির সামাজিক ও পারিবারিক জীবন, রাজনীতি, সীমান্ত দিয়ে সংগঠিত বিভিন্ন অপরাধ, চোরাকারবারি, মাদকের আগ্রাসন ও অন্যান্য অবৈধ ব্যবসার বিভিন্ন অনুষঙ্গ চিত্রায়িত হয়েছে।
  
  কুশীলব 
  দ্য বর্ডার চলচ্চিত্রের অভিনয়শিল্পীদের তালিকা (এনটিভি ও সময়টিভি হতে অভিযোজিত)-
  
  নির্মাণ 
  ২০২০ সালের আগস্টের শেষ সপ্তাহে প্রযোজনা প্রতিষ্ঠান ম্যাক্সিমাম এন্টারটেইনমেন্ট সৈকত নাসিরকে দিয়ে দ্য বর্ডার নির্মাণের পরিকল্পনা করে। নাসির ও চিত্রনাট্যকার আসাদ জামান যৌথভাবে দ্য বর্ডারের কাহিনি তৈরী করেন। কাহিনির মূল ভাবনা সুদীপ্ত সাইদ খান হতে গৃহীত। পরবর্তীতে আসাদ জামান গল্পের ধারা অনুযায়ী চিত্রনাট্য ও সংলাপ লিখেন। চলচ্চিত্রটি বাংলাদেশে করোনাভাইরাসের বৈশ্বিক মহামরি চলাকালে স্বল্প সময়ের মধ্যে নির্মিত চলচ্চিত্রসমূহের মধ্যে অন্যতম। চলচ্চিত্রটি ২০ কার্যদিবসের মধ্যে চিত্রায়িত। সেপ্টেম্বর হতে কসবা সীমান্তে চিত্রগ্রহণ শুরুর পরিকল্পনা থাকলেও পরবর্তীতে ১০ অক্টোবর হতে চিত্রগ্রহণ শুরু হয়। অধিকাংশ দৃশ্য ঢাকা, ধামরাই, যশোরে ধারণের পর ১০ অক্টোবর বাংলাদেশ চলচ্চিত্র উন্নয়ন কর্পোরেশনের চিত্রগ্রহণ সমাপ্ত হয়। গল্প নির্ভর এই চলচ্চিত্রে শাহরিয়ার আলম মার্সেলের একটি গান রাখা হয়েছে।
  
  মুক্তি 
  দ্য বর্ডার ২০২১ সালের মার্চে নেটফ্লিক্সে মুক্তির জন্য পরিকল্পিত।
  
  তথ্যসূত্র 
  
  বিষয়শ্রেণী:আসন্ন বাংলা ভাষার চলচ্চিত্র
title: দ্য বর্ডার